Γεια σας, βρήκα ένα αντίστοιχο θέμα στο φόρουμ αλλά ήταν από το 2005 και επί της ουσίας δεν κατέληγε κάπου. Είμαι καινούριος σαν ελεύθερος επαγγελματίας και δεν μου έχει ξανατύχει παρόμοια περίπτωση. Έχουμε, λοιπόν, γάμο στην κρήτη και ένα εύλογο ποσό από τα χαρίσματα που μια και δεν μπορεί να κρατηθεί στο σπίτι πρέπει να κατατεθεί στην τράπεζα. Όμως το νέο ζευγάρι υποβάλει δήλωση πόθεν έσχες. Τελικά υπάρχει κάποιος τρόπος να δηλωθεί το ξαφνικό αυτό ποσό πέραν της δωρεάς από άλλα συγγενικά πρόσωπα; 

Φορολογία-Χαρίσματα από Γάμο και δήλωση τους
ΠΟΛ 1033/21-2-2013   13. Κάλυψη του εμβάσματος με χρηματικά ποσά που προέρχονται από λίστες γάμου. Σε περίπτωση που ο φορολογούμενος επικαλείται χρηματικά ποσά που προέρχονται από λίστες γάμου- δώρα γάμου, ο ισχυρισμός αυτός, ως θέμα πραγματικό, εξετάζεται από την αρμόδια ελεγκτική αρχή και το βάρος της απόδειξης το φέρει ο δικαιούχος του εμβάσματος προσκομίζοντας κάθε νόμιμο μέσο π.χ. ληξιαρχική πράξη γάμου και αντίγραφο κίνησης τραπεζικού λογαριασμού, για διάστημα μέχρι δύο μηνών πριν και ενός μήνα μετά την τέλεση του γάμου. Τούτο βεβαίως δεν αποκλείει τον έλεγχο για την τυχόν επιβολή φόρου δωρεάς. 

να εχουν και φωτογραφίες που να φάινονται οι λίρες και τα ευρά , καρφιτσωμένα . 

Απ' ότι είδα αυτό αφορά την περίπτωση που καλούνται οι φορολογούμενοι να δικαιολογήσουν εμβάσματα στο εξωτερικό ή φαντάζομαι θα μπορούσε να χρησιμοποιηθεί γενικώς για να δικαιολογηθούν ποσά αν τους καλέσει η εφορία.  Όμως υπάρχει τελικά κάποιος τρόπος να δηλωθούν εξ' αρχής τα ποσά; Ούτε είναι δυνατόν να υποβληθούν άτυπες δηλώσεις δωρεών για εκατοντάδες άτομα... 
